Verkiesingsuitslae: ANC het meer as 10 miljoen stemmeArgieffoto Volgens die voorlopige uitslae op die OVK se webwerf, loop die ANC voor met 10 281 700 of 62,5% van die stemme. Die DA is in die tweede plek met 3 617 117 of 21,99% van die stemme terwyl die EFF 993 622 of 6,04% van die stemme gekry het. Mpumalanga: Die tellery in Mpumalanga is 100% afgehandel. Die ANC het dié provinsie gewen met 1 045 409 of 78,23% van die stemme. Die DA is tweede met 138 990 of 10,40% van die stemme en die EFF in die derde plek met 83 589 of 6,26% van die stemme. Noord-Kaap: Die tellery in die Noord-Kaap is ook 100% afgehandel. Die ANC het dié provinsie met 272 053 of 64,40% van die stemme gewen. Die DA is in die tweede plek met 100 916 of 23,89% van die stemme en die EFF het 20 951 of 4,96% van die stemme gewerf. Wes-Kaap: In die Wes-Kaap is byna 94% van die stemme reeds getel. Die DA loop in dié provinsie voor met 1 142 493 of 58,94% van die stemme. Die ANC is in die tweede plek met 645 775 of 33,31% van die stemme en die EFF het 40 079 of 2,07% van die stemme gewerf. Oos-Kaap: Die tellery in die Oos-Kaap is ongeveer 97% afgehandel en die ANC is tans eerste met 1 484 305 of 70,06% van die stemme. Die DA is in die tweede plek met 346 783 of 16,37% en UDM derde met 128 648 of 6,07% van die stemme. Noordwes: Die Noordwes is ongeveer 99% afgehandel en die ANC het tot dusver 733 011 of 67,40% van die stemme gewerf. Die EFF is in die tweede plek met 143 477 of 13,19% van die stemme en die DA het 137 013 of 12,60% van die stemme gewerf. Limpopo: In Limpopo is 98% van die stemme reeds getel. Die ANC het tot dusver 1 125 288 of 78,89% van die stemme gewerf, die EFF het 149 719 of 10,5% van die stemme gewerf en die DA het 91 894 of 6,44% van die stemme gewerf. KwaZulu-Natal: In KwaZulu-Natal is 95% van die stemme getel. Die ANC loop tot dusver voor met 2 246 487 of 64,48% van die stemme. Die DA is in die tweede plek met 423 608 of 12,16% van die stemme terwyl die Inkatha Vryheidsparty (IVP) in die derde plek met 391 679 of 11,24% van die stemme is. Vrystaat: Die Vrystaat is 90% afgehandel en die ANC loop tans voor met 625 486 of 69,73% van die stemme. Die DA is in die tweede plek met 147 440 of 16,44% van die stemme en EFF derde met 71 341 of 7,95% van die stemme. Gauteng: In Gauteng is 69% van die stemme reeds getel. Die ANC het tot dusver 1 561 051 of 53,51% van die stemme, die DA 909 656 of 31,18% van die stemme en die EFF 290 805 of 9,97% van die stemme.